**ΑΣΚΗΣΕΙΣ ΣΤΙΣ ΑΠΟΤΕΛΕΣΜΑΤΙΚΕΣ**

**ΚΑΙ ΕΝΑΝΤΙΩΜΑΤΙΚΕΣ / ΠΑΡΑΧΩΡΗΤΙΚΕΣ ΠΡΟΤΑΣΕΙΣ**

**1.** Στις επόμενες περιόδους να **συμπληρώσετε** **τα κενά** και βρείτε το **είδος** και το **συντακτικό ρόλο** όλων των δευτερευουσών προτάσεων:

**α)** Πέρασα άσχημα· ώστε δεν πρόκειται να ξανάρθω και να υποστώ τα ίδια .

**β)** Δε νομίζω ότι είναι τόσο ανόητος, για να δεχτεί αυτούς τους επαχθείς όρους .

**γ)** Είναι τόσο ευαίσθητη,----------------------------------------------------------------------------------.

**δ)** Η θλίψη για την τραγωδία του τον έκανε κι έγινε κακεντρεχής με τους άλλους .

**ε)** Το λάθος σου στο διαγώνισμα δεν είναι τόσο σπουδαίο , -------------------------------------------------------------------------------------------------------------------------------------------------------

**στ)** Δεν είναι αφελής, ν’ αποκαλύψει τις ραδιουργίες του .

**ζ)** Προσβλήθηκε τόσο από τη συμπεριφορά του εργοδότη του, ώστε παραιτήθηκε αμέσως, παρόλο που ήξερε πολύ καλά ότι δεν επρόκειτο να βρει εύκολα ανάλογη θέση .

**2.** Να **μετατρέψετε** την **κύρια** πρόταση σε **αποτελεσματική** και τη **δευτερεύουσα αιτιολογική** σε **κύρια** (προσπαθήστε να διαφοροποιείτε τους συνδέσμους εισαγωγής κάθε φορά ) :

Π.χ. Επειδή είναι πολύ έξυπνος, περνάει τα μαθήματα με λίγο διάβασμα.

Είναι πολύ έξυπνος, ώστε περνάει τα μαθήματα με λίγο διάβασμα.

**α)** Επειδή έχει πολλή ζέστη σήμερα, σκέπτομαι τη μετακόμισή μας στο εξοχικό

**--------------------------------------------------------------------------------------------------------------------------**

**β)** Αφού μάταια έψαξε για δουλειά τόσον καιρό, τελικά αναζήτησε την τύχη του εκτός Ελλάδας.  
---------------------------------------------------------------------------------------------------------------------------  
**γ)** Εγκατέλειψε τις σπουδές του στα Μαθηματικά, γιατί τον κέρδισε η μουσική.  
---------------------------------------------------------------------------------------------------------------------------

**3.** Στις επόμενες περιόδους να **βρείτε** το **είδος** και το **συντακτικό ρόλο** όλων των δευτερευουσών προτάσεων:

**α)** Αν και προσπάθησε πολύ, τελικά δεν τα κατάφερε .

**β)** Εγώ δεν θα υποχωρήσω, και να με απολύσουν.

**γ)** Μολονότι τού φέρθηκα ευγενικά, εκείνος εξακολουθούσε να είναι εχθρικός απέναντί μου .

**δ)** Τα μόνα που αγαπούσε ήταν τα αδέλφια του, κι ας τα έβλεπε μια φορά το χρόνο .

**ε)** Παρόλο που ζει τόσα χρόνια στην Αγγλία, δεν κατάφερε να μάθει καλά τη γλώσσα .

**στ)**Και δίπλα σου να ήμουν, πάλι δε θα μπορούσα να σε βοηθήσω.

**ζ)** Που να μ’ έδιωχναν, εγώ θα έκανα το σωστό και το δίκαιο.

**4.** Να **μετατρέψετε** σε **εναντιωματικές** τις **υπογραμμισμένες προτάσεις ή προσδιορισμούς** ( αλλάζετε τρόπο εισαγωγής κάθε φορά ) :

Π.χ. Πέρασα όλο το απόγευμα προσπαθώντας , όμως δεν έλυσα την άσκηση

Μολονότι πέρασα όλο το απόγευμα προσπαθώντας, δεν έλυσα την άσκηση

**α)** Την πλήρωσε όλη η τάξη, χωρίς να φταίνε οι περισσότεροι.

→

**β)** Σύρθηκα στη διαδήλωση, παρά τις διαφωνίες μου.

→

**γ)** Παλεύοντας θαρραλέα με την ασθένεια τόσα χρόνια, τελικά κατέθεσε τα όπλα.

→  
**δ)** Δούλευα πολλά χρόνια για την εταιρεία αυτή, εντούτοις εξαναγκάστηκα σε παραίτηση.

→  
**ε) Στεναχωρήθηκε πολύ**, όμως δεν αντέδρασε.

→  
**στ)** Έχοντας πολλά χρόνια να δω τις παλιές μου συμμαθήτριες, ωστόσο τις αναγνώρισα όλες.

→